Folketing
2003-03-13

Det var jo ikke nogen lang ordførertale, der blev holdt på vegne af et flertal i Folketinget, men jeg kunne ligesom hr. Torben Hansen godt tænke mig at bore lidt i forhandlingerne. Man kan se, når man læser lovforslaget, at der vil komme ændringsforslag på baggrund af de eksisterende forhandlinger, og derfor er det jo svært at vide, hvad man siger ja til her. Det er jo rart at vide, hvad bruden indeholder, og ikke kun se hende bag sløret, inden man siger ja til hende, og lovforslaget her kan ses som noget spændende, men også som noget grimt. Derfor ville det være rart, hvis Venstres ordfører ville løfte sløret: Vil man sætte de unge mennesker, som ikke kan få en praktikplads, ned på SU? Det andet er, at fru Tina Nedergaard siger, at man skal løse praktikpladsproblemet for dem, der ikke kan finde en plads. Hvor skal de gå hen? Der er kvoter på daghøjskolerne, man har nedlagt den fri ungdomsuddannelse osv., så hvor skal de gå hen? Er det kun korte forløb, og hvem bruger delkompetencen i dag? Kan fru Tina Nedergaard ikke redegøre for det?